CELEX: 32013R1172
Language: lv
Date: 2013-11-18 00:00:00
Title: Komisijas Īstenošanas regula (ES) Nr. 1172/2013 ( 2013. gada 18. novembris ), ar ko apstiprina maznozīmīgu specifikācijas grozījumu attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Kiwi de l’Adour (AĢIN))

20.11.2013   
            
            
               LV
            
            
               Eiropas Savienības Oficiālais Vēstnesis
            
            
               L 310/9
            
         KOMISIJAS ĪSTENOŠANAS REGULA (ES) Nr. 1172/2013
   (2013. gada 18. novembris),
   ar ko apstiprina maznozīmīgu specifikācijas grozījumu attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Kiwi de l’Adour (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 53. panta 2. punkta otro daļu,
   tā kā:
   
               (1)
            
            
               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Francijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi Kiwi de l’Adour, kas reģistrēta saskaņā ar Komisijas Regulu (EK) Nr. 419/2009 (2).
            
         
               (2)
            
            
               Minētā pieteikuma mērķis ir grozīt specifikāciju, precizējot informāciju par jaunu augļu koku mēslošanas veidu. Šā grozījuma rezultātā nav jāgroza publicētais kopsavilkums (3).
            
         
               (3)
            
            
               Komisija izvērtēja minēto grozījumu un secināja, ka tas ir pamatots. Minētais grozījums Regulas (ES) Nr. 1151/2012 53. panta 2. punkta trešās daļas izpratnē tiek uzskatīts par maznozīmīgu, tādēļ Komisija to var apstiprināt, nepiemērojot minētās regulas 50.–52. pantā izklāstīto procedūru,
            
         IR PIEŅĒMUSI ŠO REGULU.
   1. pants
   Aizsargātās ģeogrāfiskās izcelsmes norādes Kiwi de l’Adour specifikāciju groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 18. novembrī
      
         
            Komisijas un tās priekšsēdētāja vārdā –
         
            Komisijas loceklis
         
         Dacian CIOLOȘ
      
   
   
      (1)  OV L 343, 14.12.2012., 1. lpp.
   
      (2)  OV L 125, 21.5.2009., 60. lpp.
   
      (3)  OV C 263, 16.10.2008., 5. lpp.
   
      PIELIKUMS
      Apstiprina šādu aizsargātās ģeogrāfiskās izcelsmes norādes Kiwi de l’Adour specifikācijas grozījumu:
      
         Ražošanas metode
      
      Teikumu “Slāpekļa lietošana (šķīstoša mēslojuma veidā) nedrīkst pārsniegt 6 kg uz tonnu saražoto augļu, proti, slāpekļa daudzums uz hektāru ne vairāk kā 200 slāpekļa vienības un iepriekš minētajos īpašajos augļu dārzos ne vairāk kā 250 slāpekļa vienības.” lasīt šādi: “Slāpekļa lietošana (šķīstoša mēslojuma veidā) nedrīkst pārsniegt 70 slāpekļa vienības gadā uz hektāru (kas vajadzīgas jauno augļu koku attīstībai) plus 4 vienības uz tonnu saražoto augļu, uz hektāru gadā, nepārsniedzot 250 slāpekļa vienības uz hektāru gadā.”
      Grozījums attiecas uz izmaiņām jauno Kiwi de l’Adour augļu koku mēslošanā, ņemot vērā jauno augļu koku un augļu vajadzības. Lai dotu audzētājiem lielāku manevrējamību jauno augļu koku mēslošanā, jo īpaši ņemot vērā laika apstākļus, veiktais grozījums lielāku nozīmi piešķir mēslojuma piegādes sadalīšanai.
      Atsauce uz konsolidēto specifikācijas publikāciju: http://agriculture.gouv.fr/IMG/pdf/20130206_cdc_kiwideladour_bo_cle8134b7.pdf